62023CO0488_INF
Tiesas (devītā palāta) 2024. gada 12. janvāra rīkojums – [Naniowski] (
i
)
(lieta C‑488/23)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Negodīgi noteikumi patērētāju līgumos – Direktīva 93/13/EEK – 6. panta 1. punkts un 7. panta 1. punkts – Hipotekārā aizdevuma līgums, kas indeksēts ārvalsts valūtā – Šī līguma atcelšanas pilnā apmērā sekas – Aizdevuma tiesiskā pielāgošana atbilstoši pieejamam kapitālam
Patērētāju aizsardzība – Negodīgi noteikumi patērētāju līgumos – Direktīva 93/13 – Noteikuma negodīgā rakstura konstatēšana – Tvērums – Hipotekārā aizdevuma līgums – Līgums, kas nevar pastāvēt pēc negodīgu noteikumu svītrošanas – Līgumu anulēšana – Valsts judikatūra, kas ļauj kredītiestādei prasīt patērētājam kompensāciju, kura pārsniedz saistībā ar līguma izpildi iemaksātā kapitāla atmaksu, kā arī nokavējuma procentu samaksu atbilstoši likumiskajai likmei – Nepieļaujamība
(Padomes Direktīvas 93/13 6. panta 1. punkts un 7. panta 1. punkts)
(skat. 23.–25. punktu un rezolutīvo daļu)
Rezolutīvā daļa
Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts
ir jāinterpretē tādējādi, ka
kontekstā, kurā starp kredītiestādi un patērētāju noslēgts hipotekārā aizdevuma līgums tiek atcelts pilnā apmērā tāpēc, ka šajā līgumā ir ietverts negodīgs noteikums, bez kura tas nevar pastāvēt, tie nepieļauj tādu tiesas veiktu dalībvalsts tiesību interpretāciju, saskaņā ar kuru šī iestāde ir tiesīga prasīt patērētājam atlīdzināt ne tikai summas, kas atbilst šī līguma izpildes gaitā izmaksātā kapitāla atmaksai un nokavējuma procentu samaksai pēc likumiskās likmes, sākot no pieprasījuma veikt maksājumu dienas, bet arī samaksāt kompensāciju, kas sastāv no aizdevuma tiesiskās pielāgošanas atbilstoši šim kapitālam gadījumā, ja pēc minētā kapitāla samaksas šim patērētājam tiek būtiski mainīta attiecīgās naudas pirktspēja.
(
i
)	Šīs lietas nosaukums ir izdomāts. Tas neatbilst neviena lietas dalībnieka reālajam personvārdam vai nosaukumam.